كشف الفنان حازم إيهاب عن أنه حصل على فتوى من الأزهر بجواز إجهاض ابنه، الذي توفي في مارس الماضي بعد أيام من ولادته بعيب خلقي في القلب.
وقال حازم إيهاب خلال استضافته في برنامج "رمادي"، الذي تقدمه الإعلامية عبير بسيوني عبر مواقع التواصل الاجتماعي: "ابني كان مكتوب له إنه ييجي الدنيا ويقعد معانا 13 يوم، وهيروح للي خلقه تاني، يعني ابن الذين ضمن الجنة من غير أي حاجة".
وأوضح حازم إيهاب أن زوجته لم تعلم بدخول ابنهما غرفة العمليات لإجراء جراحة في القلب قائلا: "يونس لما جه منة مكانتش عارفة إنه دخل العمليات، ودي كانت مشكلة أكبر بكتير. نقلناه المستشفى، وفضلنا نقول لمنة إنه تحت في الحضانة، كام يوم وابتديت أسرسب لها المعلومات واحدة واحدة".
وتابع: "في حد في أمريكا قاللي إحنا عندنا هنا في الوقت ده بنقول ننزله، وكانت منة في الشهر الخامس، وأول ما عرفنا إنه ولد عرفنا إن في غرفة من غرف القلب مكانتش شغالة، وممكن نستنى شوية وقت وممكن تشتغل، والأزهر أفتى لي إن إحنا ننزله، بس أنا مكانش عندي المنطلق ده".
وشرح حازم إيهاب سبب رفضه فكرة الإجهاض قائلا: "أنا تفكيري اللي ربنا كاتبه له هيشوفه، أكيد ربنا مش هيبقى عايزه يتعذب، بس مش هعرف أسامح نفسي إني ممكن أنزله، وأرجع أطارد نفسي بعدها بكام شهر، وأقول إفرض كنت سيبته يكمل، مش جايز كان ربنا حط فيه معجزة".
واستعاد حازم إيهاب اللحظات التي عاشها بعد وفاة ابنه مباشرة قائلا: "من سذاجتي كأول مرة أحضر الموقف ده، أول حاجة عملتها كلمت حد حجزلي قاعة عزاء، وبعدها اكتشفت إن الإطفال مفيش لهم عزاء".
وتابع: "ومن سذاجتي باخد يونس وهو يا حبيبي في الكفن، ورايحين نصلي عليه، فإمام المسجد قال يا حبيبي إحنا بنصلي على المتوفي عشان ربنا يخفف عنه ويرحمه، ده نصلي عليه ليه؟ إحنا نحاول نتمحك فيه عشان يدخلنا الجنة معاه".
اقرأ أيضا:
لا يفوتك: تحليل أغنية "عارفة قيمتي" .. أنغام تعاون لأول مرة مع عمرو مصطفى وده مالهوش غير معنى واحد
حمل آبلكيشن FilFan ... و(عيش وسط النجوم)
جوجل بلاي| https://bit.ly/36husBt
آب ستور|https://apple.co/3sZI7oJ
هواوي آب جاليري| https://bit.ly/3LRWFz5